Ir-Regolament tal-Kunsill (KE) Nru 1445/2003
tal-21 ta' Jannar 2003
dwar l-esportazzjoni ta' ċertu prodotti ta' l-azzar mir-Rumanija għall-Komunità għall-perjodu mid-data tad-dħul fis-seħħ ta' dan ir-Regolament sad-data ta' l-adeżjoni mir-Rumanija għall-Unjoni Ewropea (estenzjoni tas-sistema ta' iċċekjar doppju)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni,
Billi:
(1) Il-Ftehim ta' l-Ewropa li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, fuq naħa waħda, u r-Rumanija, fuq in-naħa l-oħra [1], daħħal fis-seħħ fl-1 ta' Frar 1995.
(2) Il-Partijiet ftiehmu, bid-Deċiżjoni ta' l-Assoċjazzjoni tal-Kunsill Nru 1/2003 [2], biex jestendu s-sistema ta' iċċekjar doppju li kien reġa ġie introdott bid-Deċiżjoni Nru 3/2002 [3] għall-perjodu mid-data tad-dħul fis-seħħ ta' dan ir-Regolament sad-data ta' l-adeżjoni mir-Rumanija għall-Unjoni Ewropea.
(3) Hu konsegwentement neċessarju li jestendi l-leġislazzjoni implementata tal-Komunità introdotta bir-Regolament tal-Kunsill (KE) Nru 1499/2002 tal-20 ta' Ġunju 2002, dwar l-esportazzjoni ta' ċertu prodotti ta' l-azzar mir-Rumanija għall-Komunità għall-perjodu mill-1 ta' Lulju sal-31 ta' Diċembru 2002 (sistema ta' iċċekjar doppju) [4],
ADOTTA DAN IR-REGOLAMENT:
Artikolu 1
Regolament (KE) Nru 1499/2002 għandu jkompli japplika għall-perjodu mid-data tad-dħul fis-seħħ ta' dan ir-Regolament sad-data ta' l-adeżjoni mir-Rumanija għall-Unjoni Ewropea, b'mod konformi mad-dispożizzjonijiet tad-Deċiżjoni Nru 1/2003 ta' l-Assoċjazzjoni tal-Kunsill bejn il-Komunitajiet Ewropej u l-Istati Membri tagħhom, fuq naħa waħda, u r-Rumanija, fuq in-naħa l-oħra.
Artikolu 2
Regolament (KE) Nru 1499/2002 għandu b'konsegwenza jemenda dan li ġej:
1. Fit-titolu, preambolu u l-Artikolu 1(1) tar-Regolament, referenzi għall-perjodu "l-1 ta' Lulju sal-31 ta' Diċembru 2002" għandhom jiġu mibdula b'referenzi għall-"25 ta' Awissu 2003 sad-data ta' l-adeżjoni mir-Rumanija għall-Unjoni Ewropea".
2. L-Anness IV għal dak ir-Regolament għandu jiġi mibdul bit-test li jinsab fl-Anness ta' dan ir-Regolament.
Artikolu 3
Merkanzija mibgħuta bil-vapur lill-Komunità mill-1 ta' Jannar 2003 sad-data tad-dħul fis-seħħ ta' dan ir-Regolament għandhom ikunu esklużi mill-għan ta' dan ir-Regolament.
Artikolu 4
Dan ir-Regolament għandu jidħol fis-seħħ fl-10th jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta' Jannar 2003.